jkorsvik/nowiki_second_scrape_merged huggingface dataset:
Bischofswerda

Bischofswerda (øversorbisk: Biskopicy) er en større kretsby i Landkreis Bautzen i Direktionsbezirk Dresden i Fristaten Sachsen. Byen er en del av forvaltningsfellesskapet Bischofswerda og har 12 395 innbyggere (31. desember 2008).
Lokale innbyggere bruker tidvis også navnet Schiebock om byen; navnet er avledet av det gamle sorbiske stedsnavnet Přibok (uttale: Pschiebock), som betyr «den andre siden [av den gamle gaten]».
Byen ligger i den vestlige grensesonen til Lausitzer Bergland i den saksiske delen av Oberlausitz, omkring 40 km øst for Dresden. Elven Wesenitz renner gjennom byen.
Bischofswerda var kretshovedstad i Kreis Bischofswerda fra 1952 til 1990, og i Landkreis Bischofswerda fra 1990 til 1994. Fra 1. august 1994 frem til 1. august 2008 var byen innlemmet i Landkreis Bautzen, og siden 1. august 2008 har byen vært en del av den utvidede Landkreis Bautzen.


== Bilder ==

		
		
		
		


== Referanser ==


== Eksterne lenker ==
(de) Offisielt nettsted 
(en) Bischofswerda – kategori av bilder, video eller lyd på Commons 
(en) Bischofswerda – galleri av bilder, video eller lyd på Commons
Storflåtan

Storflåtan er et vann i Ringerike kommune i Viken. Det ligger i Krokskogen og er en del av Lysakerelvas nedbørfelt.
Flere skiløyper krysser vannet, deriblant løypa til Grenaderløpet. Både nord og øst for vannet finnes det skogsbilveier og vannet er derfor lett tilgjengelig for syklister. Storflåtan gård ligger øst for vannet. Demning ved utløpet i øst mot Vesleflåtan. Storflåtan inngår i Oslomarkavassdragene. Tømmer fra Steinsfjorden ble tidligere transportert gjennom Oslomarka over blant annet Damtjern over i Storflåtan og videre over til sagbrukene ved Bogstadvannet.


== Referanser ==


== Eksterne lenker ==
Skiforeningen om Storflåtan
Dybdekart hos NVE
Ricochet

«Ricochet» (Noen ganger kalt Rick-O-Shay og også Ricochet Romance) er en amerikansk populærmusikksang. Krediteringen viser at den ble skrevet av Larry Coleman, Joe Darion samt Norman Gimbel, uten å presisere hvem som skrev melodien og hvem som skrev teksten. Ettersom Coleman og Darion skrev «Changing Partners» samme år med Darion som tekstforfatter og Coleman som komponist, mens Gimbel skrev den engelske teksten til «Sway» samme år, kan det konkluderes med at Coleman skrev melodien og Darion og Gimbel teksten.
Sangen var med i filmen Ricochet Romance fra 1954.
Den best kjente versjonen ble spilt inn av Teresa Brewer 10. juli 1953 og utgitt av Coral Records med katalognummer 61043. B-siden var «Too Young to Tango».
«Ricochet» er én av de sangene Brewer gjeninnspilte til sitt Greatest Hits-album (Philips) i 1962, med et nytt Nashville-arrangement.
I Storbritannia hadde Joan Regan med The Squadronaires den best kjente versjonen. Andre versjoner ble laget av Alma Cogan og Billie Anthony.
Innspillingen med Joan Regan ble utgitt av britiske Decca Records med katalognummer F10193.
Innspillingen med Alma Cogan og Ken Mackintosh med orkester ble gjort i London 27. november 1953. Den ble utgitt av EMI på His Master's Voice-etiketten med katalognumrene B 10615 og 7M  173. I Norge ble den utgitt på His Master's Voice A.L. 3388. Den andre siden på alle utgivelsene var «The Moon Is Blue».


== Norsk versjon ==
Juul Hansen har skrevet en norsk tekst. Den norske tittelen er «Si at du mener meg». Solveig Skramstad med Karl Westbys orkester utgav den på platen Columbia GN 1460 i 1954.


== Listeplasseringer ==


== Referanser ==
The Little White Cloud That Cried

«The Little White Cloud That Cried» er en amerikansk populærmusikksang med melodi og tekst av Johnnie Ray. Den ble publisert i 1951.
Den største hitversjonen ble spilt inn på plate av Ray og The Four Lads i 1951. Innspillingen ble utgitt av Okeh Records med katalognummer 6840. Den lå som nummer to på magasinet Billboards liste samme år. B-siden, «Cry», nådde førsteplassen.«The Little White Cloud That Cried» krysset også over til Billboards R&B-liste.
Vera Lynn spilte inn en samtidig coverversjon på plate i Storbritannia.
Semprini med rytmeakk. spilte den inn i London 26. mars 1952 som første melodi i medleyen «Hit Medley of Foxtrots. 2. del» sammen med «I'm Lucky to Have You» og «Tell Me Why». Den ble utgitt på His Master's Voice B 10263 og på His Master's Voice A.L. 3223 (sistnevnte i Norge).
Doris Day spilte den også inn på plate i 1950-årene.
Jan Høiland, Bryan Faye and his Orchestra spilte den inn i London 31. mai 1961. Den ble utgitt på singlen Odeon R 4791.
En gjenutgivelse med Wayne Newton og hans syngende brødre fra 1964 lå en kort tid på Billboard Hot 100-singlelisten. Den ble opprinnelig utgitt i 1961.


== Norske versjoner ==
Jacob Hjelte har skrevet en norsk tekst. Den norske tittelen er «En liten hvit sky som gråt».

Arrangør for Alhaugs versjon var Egil Monn-Iversen.


== Referanser ==
Kinas riksvei 322

Kinas riksvei 322 (G322) løper fra Hengyang i provinsen Hunan til Vennskapsporten i Guangxi. Den er 1039  kilometer lang. Vennskapsporten står på grensen mellom Folkerepublikken Kina og Vietnam.


== Rute og distanser ==
Rochlitz

Rochlitz er en større kretsby i Landkreis Mittelsachsen i Direktionsbezirk Chemnitz i Fristaten Sachsen. Byen er en del av forvaltningsfellesskapet Rochlitz sammen med Königsfeld, Seelitz og Zettlitz. Byen har 6 351 innbyggere (31. desember 2008).
Byen ligger ved elven Mulde og er kjent for sitt Rochlitzer Berg og dens Rochlitz-porfyr. Byen ble sterkt rammet av 100-årsflommen i august 2002.
Rochlitz var kretshovedstad i Kreis Rochlitz fra 1952 til 1990, og i Landkreis Rochlitz fra 1990 til 1994. Fra 1. august 1994 frem til 1. august 2008 var byen innlemmet i Landkreis Mittweida, og siden 1. august 2008 har byen vært en del av Landkreis Mittelsachsen.


== Bilder ==

		
		
		


== Referanser ==


== Eksterne lenker ==
(de) Offisielt nettsted 
(en) Rochlitz – kategori av bilder, video eller lyd på Commons 
(en) Rochlitz – galleri av bilder, video eller lyd på Commons
Lingling

For kvinnenavnet, se Lingling (navn).Lingling (零陵区; pinyin: Línglíng Qū) er et bydistrikt i byprefekturet Yongzhou i provinsen Henan i Folkerepublikken Kina. Det har et areal på 1959 / 2018 km² og teller 580.000 innbyggere (2003).


== Samferdsel ==
Kinas riksvei 322 passerer gjennom området. Den fører fra Hengyang via Guilin og Nanning i den autonome region Guangxi og frem til grensen mot Vietnam ved Vennskapsporten.


== Eksterne lenker ==
Lokalregjeringens hjemmesider
Oelsnitz (Vogtland)

Oelsnitz er en større kretsby i Vogtlandkreis i Direktionsbezirk Chemnitz i Fristaten Sachsen. Byen er en del av forvaltningsfellesskapet Oelsnitz sammen med Bösenbrunn, Eichigt og Triebel. Byen har 11 697 innbyggere (31. desember 2008).
Gjennom byen renner elven Weiße Elster.
Oelsnitz var kretshovedstad i Kreis Oelsnitz fra 1952 til 1990, og i Landkreis Oelsnitz fra 1990 til 1996. Siden 1. januar 1996 har byen vært en del av Vogtlandkreis.


== Bilder ==

		
		
		
		


== Referanser ==


== Eksterne lenker ==
(de) Offisielt nettsted 
(en) Oelsnitz/Vogtl. – kategori av bilder, video eller lyd på Commons
Jakobstadsregionen

Jakobstadsregionen (finsk: Pietarsaaren seutukunta) er en økonomisk region i landskapet Österbotten i Finland. Regionens areal er 2 583 km², og antall innbyggere var 49 678 (hvorav 75,4 % svensktalende) i 2011. Jakobstadsregionen består av følgende kommuner: 

Jakobstad
Kronoby
Larsmo
Nykarleby
Pedersöre


== Eksterne lenker ==
Concordia - Jakobstadsregionens näringscentral
Be My Love

«Be My Love» er en amerikansk populærmusikksang med melodi av Nicholas Brodszky og tekst av Sammy Kahn. Den ble publisert i 1950 og var med i filmen Fest i New Orleans (The Toast of New Orleans) fra samme år, hvor den ble sunget av Kathryn Grayson og Mario Lanza.Innspillingen med Lanza (utgitt av RCA Victor Records med katalognummer 20-1561) ble en millionselger og lå på førsteplassen på Billboard Best Sellers In Stores-listen.
Ray Anthonys coverversjon nådde Top 30 og en innspilling med Mel Carter fra 1967 ble primært spilt på easy listening-stasjoner.
Luis Mariano, en stor spansk tenor, fremførte den på fransk.
Broadway-sangeren Jason Danieley gjorde en coverversjon på sitt album Jason Danieley and the Frontier Heroes fra 2008.


== Norsk versjon ==
Tola har skrevet en norsk tekst. Den norske tittelen er «Blir du min». Anders Börje med Alf Malms orkester og kor har spilt inn sangen. Den ble utgitt på 78-platen Columbia GN 1234 i 1951.


== Referanser ==
Phenomena 6: Trollmannen

Trollmannen er sjette bok i den populære fantasyserien Phenomena skrevet av Ruben Eliassen. Boka ble lansert i 2009.
I sjette bok i serien viser den onde Tarkan seg å være utvalgt av trollmannen Sha-ra som den neste vokteren av profetiboken Phenomena. Tarkan er opprinnelig Sha-ra's bror Mentor, og begynner å hjelpe Alk og Ilke med å oppfylle profetien, for å hevne broren som ble drept av den onde trollmannen Sherpa, Tarkans mester. Tarkan forråder Sherpa og hjelper Alk og Ilke med å forberede seg på den kommende krigen ved Gredomsletten, samt å befri Maharam-folket fra saltgruvene i Sherpas by Waldorm.
Millian blir med til Sherpas tårn i Waldrom, og får med Tarkans hjelp tak i Kong Vehas hjerte, og drar gjennom en portal tilbake til Trondheim med det. Samtidig drar vinterprinsen Arol tilbake til landet sitt i nord for å samle vinterbjørnene til det kommende slaget mellom det gode og det onde. Havmannen Azur drar til ruinene av kystbyen El-Elem, samler det utstøtte havfolket, Terraqusene, og fører dem tilbake til havfolket for å samle dem alle til den kommende krigen.
Ørjan Bøe Thygesen

Ørjan Bøe Thygesen (født 7. november 1989) er en tidligere norsk fotballspiller, som blant annet har vært målvakt for Tiller etter tidligere å ha spilt for Ranheim i Adeccoligaen. Han kom til Ranheim fra Pors Grenland under overgangsvinduet vinteren 2010.
Thygesen har også spilt for Odd Grenlands juniorer og moderklubben Siljan.


== Eksterne lenker ==
Spillerstatistikk på altomfotball.no
Spillerstatistikk på NIFS.no
I Apologize

«I Apologize» er en amerikansk populærmusikksang med melodi og tekst av Al Hoffman, Al Goodhart og Ed Nelson.
Antageligvis ble den best kjente versjonen spilt inn på plate av Billy Eckstine. Innspillingen ble utgitt av MGM Records med katalognummer 10903. 


== Norsk versjon ==
Juul Hansen har skrevet en norsk tekst. På norsk bærer den tittelen «Kjære, tilgi meg». Anders Börje med Alf Malms orkester og kor har spilt inn sangen. Den ble utgitt på 78-platen Columbia GN 1235 i 1951.


== Listeplassering ==
Ecksteins versjon nådde Billboard Best Sellers In Stores-listen 23. februar 1951 og lå der i 19 uker med nummer åtte som høyeste plassering.


== Referanser ==
Kinas riksvei 202

Kinas riksvei 202 (G202) går fra Heihe i provinsen Heilongjiang til Lushunkou i Liaoning. Den er 1.818 kilometer lang og passerer også gjennom Harbin og Shenyang.


== Rute og distanse ==
Heavy Rain

Heavy Rain er et eventyrspill fra 2010. Spillet ble utviklet av Quantic Dream, og utgitt av Sony Interactive Entertainment, en underavdeling av Sony.


== Handling ==
Man kan styre fire personer i spillet, småbarnspappa Ethan Mars, privatdetektiv Scott Shelby, journalist Madison Paige, og FBI-agent Norman Jayden. Alle fire leter de etter barne-morderen «The Origami Killer». Han kidnapper barn, og holder dem så til fange i en uke før han tar livet av dem. Han har så langt hatt åtte ofre, og nå har han kidnappet Shaun Mars, sønnen til Ethan Mars. Morderen etterlater seg også alltid en origami-figur på åstedet.
Quantic Dream har kommet med et nytt kontroll-system til spillet, hvor man blant annet skal riste på konsollen eller bevege pilen langt nok til venstre. De har også laget en ny måte å fordype historien, av og til kommer det valg surrende over hodet til karakteren man spiller, slik at man for eksempel skal trykke på X for å få karakteren til å si unnskyld. Det blir vanskeligere og vanskeligere å lese valgene etter hvor stresset personen er eller hvis vedkommende er i en livstruende situasjon.


== Eksterne lenker ==
(en) Heavy Rain på Steam 
(en) Heavy Rain hos MobyGames 
(en) Heavy Rain hos MobyGames 
(en) Heavy Rain på Metacritic 
(en) Heavy Rain på Metacritic 
(en) Heavy Rain på OpenCritic 
(en) Heavy Rain på Internet Movie Database 
(en) Heavy Rain på Behind The Voice Actors 
(en) Heavy Rain hos Giant Bomb 
(en) Heavy Rain hos Internet Game Database
Nicholas Lyngmo

Nicholas Lowry Watters Lyngmo (født 1. september 1985) er en norsk fotballspiller som spiller i forsvaret til Charlottenlund. Han spiller som oftest høyreback, og har altså både defensive og offensive kvaliteter.
Lyngmo spilte kun for Adeccoliga-laget Ranheim før han kom til Charlottenlund. Han debuterte for A-laget til Ranheim i 15-16-årsalderen, men ble ikke offisielt tatt opp i A-stallen før i 2003.


== Referanser ==


== Eksterne lenker ==
(en) Nicholas Lyngmo – Transfermarkt 
Spillerstatistikk på altomfotball.no
Spillerstatistikk på NIFS.no
Qingyuan (Fushun)

Qingyuan (kinesisk: 清原满族自治县; pinyin: Qīngyuán mǎnzú Zìzhìxiàn) for mandsjuene er et autonomt fylke i byprefekturet Fushun i provinsen Liaoning i Folkerepublikken Kina. 
Befolkningen var på 344 019 innbyggere i 1999.


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==


== Eksterne lenker ==
Lokalregjerinens sider
Dengta

Dengta (kinesisk: 灯塔; pinyin: Dēngtǎ) er et bydistrikt i byprefekturet Liaoyang i provinsen Liaoning i Folkerepublikken Kina. 
Befolkningen var på 497 509 innbyggere i 1999.


== Administrative enheter ==
Subdistrikter:

Wanbaoqiao (万宝桥街道), Yantai (烟台街道), Gucheng (古城街道)Storkommuner:

Dengta (灯塔镇), Huazi (铧子镇), Zhangtaizi (张台子镇), Xidayao (西大窑镇), Tong'erbao (佟二堡镇), Shendanbao (沈旦堡镇), Liutiaozhai (柳条寨镇), Ximafeng (西马峰镇), Wangjia (王家镇), Liuhezi (柳河子镇), Luodatai (罗大台镇), Dahenan (大河南镇)Kommune:

Jiguanshan (鸡冠山乡)


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==


== Eksterne lenker ==
Lokalregjeringens sider Arkivert 5. mars 2021 hos Wayback Machine.
Dashiqiao

Dashiqiao (kinesisk: 大石桥; pinyin: Dàshíqiáo) er et bydistrikt i byprefekturet Yingkou i provinsen Liaoning i Folkerepublikken Kina.
Befolkningen var på 708 269 innbyggere i 1999.


== Kulturminner ==
Utgravningsfeltet Jinniushan (Jinniushan yizhi, 金牛山遗址) ble i 1988 oppført på Folkerepublikken Kinas liste over kulturminner. Det var her man i 1984 fant det såkalte Jinniushanmennesket, som levde for ca. 260.000 år siden.


== Administrative enheter ==
'Subdistrikter:

Shiqiao (石桥街道), Qinghua (青花街道), Jinqiao (金桥街道), Gangdu (钢都街道), Nanlou (南楼街道)Storkommuner:

Shuiyuan (水源镇), Gouyan (沟沿镇), Shifo (石佛镇), Gaokan (高坎镇), Qikou, Huzhuang (虎庄镇), Guantun (官屯镇), Boluopu (博洛铺镇), Yong'an (永安镇), Tangchi (汤池镇), Huangtuling (黄土岭镇), Zhoujia (周家镇)


== Samferdsel ==
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Magnesitt ==
En stor lagerstätte for magnesitt befinner seg i Xiaoshengshuisi i distriktet («Xiaoshengshuisi-lagerstätten»).


== Referanser ==


== Eksterne lenker ==
Lokalregjeringens sider
Jinniushan Site
Jinniushan
Site of Jinniushan and the Jinniushan Man
Gaizhou

Gaizhou (kinesisk: 盖州; pinyin: Gàizhōu) er et bydistrikt i byprefekturet Yingkou i provinsen Liaoning i Folkerepublikken Kina. 
Befolkningen var på 879 449 innbyggere i 1999.


== Kulturminner ==
Det taoistiske Xuanzhentempelet (Xuanzhen guan, 玄贞观) og Shipengshandyssen (Shipengshan shipeng, 石棚山石棚) ble i 1988 hhv. 1996 tilføyd på listen over kulturminner i Folkerepublikken Kina.


== Administrative enheter ==
Subdistrikter::

Gulou (鼓楼街道), Xicheng (西城街道), Dongcheng (东城街道), Taiyangsheng (太阳升街道), Tuanshan (团山街道), Xihai (西海街道)Storkommuner:

Gaotun (高屯镇), Shagang (沙岗镇), Jiulongdi (九垄地镇), Jiuzhai (九寨镇), Wanfu (万福镇), Wolongquan (卧龙泉镇), Qingshiling (青石岭镇), Nuanquan (暖泉镇), Gaizhou (归州镇), Bangshibu (榜式堡镇), Tuandian (团甸镇), Shuangtai (双台镇), Yangyun (杨运镇), Xutun (徐屯镇), Shizijie (什字街镇), Kuangdonggou (矿洞沟镇), Chentun (陈屯镇), Liangtun (梁屯镇),Kommuner:

Xiaoshipeng (小石棚乡), Guoyuan (果园乡), Ertai (二台乡)


== Samferdsel ==


=== Jernbane ===
Hada-banen, en høyhastighetsbane åpnet i 2012, går gjennom området fra Harbin til Dalian.


=== Vei ===
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.


== Referanser ==


== Eksterne lenker ==
Lokalregjeringens hjemmesider
Xuanzhen Temple
Monuments in the Northeast area and the Eastern Coast of China (Shipengshan)
Selskabet for Trykkefrihedens rette Brug

Selskabet for Trykkefrihedens rette Brug, også kalt Trykkefrihedsselskabet, var et dansk selskap som ble stiftet i mars 1835 av liberale krefter som ville motvirke en skjerpelse av sensuren under eneveldet. 
I 1848 ble selskapet oppløst og med Grundloven av 1849 ble det innført full trykkefrihet.
Selskapet hadde også som formål å motarbeide misbruk av trykkefriheten og virke til folkeopplysning. Selskapet ga ut Dansk Folkeblad og en rekke skrifter med sikte på folkeopplysning. Det utlyste også en rekke prisoppgaver. Medlemmer av selskapet mottok både Dansk Folkeblad og de forskjellige skriftene som selskapet ga ut.


== Eksterne lenker ==
Selskabet for Trykkefrihedens rette Brug – om sig selv, fra en av selskapets utgivelser fra 1836
Torkel Wetterhus

Torkel Wetterhus (født 29. juni 1944) er en norsk lokalpolitiker for Senterpartiet. Han er fra 2007 varaordfører i Nore og Uvdal kommune. Han var også varaordfører på 1990-tallet, da for Høyre. 
I perioden 1981–89 var Wetterhus vararepresentant på Stortinget for Buskerud Høyre. Han skifta parti rundt 2004 på grunn av at Høyre støtta den nye tomtefesteloven.
Han er utdannet forstmann og arbeider som gardbruker. Han har vært styreformann for Sparebanken NOR i Buskerud og for Norske Skog, og styremedlem for Sparebankstiftelsen DnB NOR, Sparebanken NOR, Gjensidige NOR, Norges Skogeierforbund og Skogeierlaget.


== Kilder ==
Biografi på Stortingets nettsted; besøkt 6. mai 2013.
«Ut av Høyre i protest», NRK Buskerud 10. mars 2007; besøkt 7. mai 2013.
Oddmund Hammerstad

Oddmund Håvard Hammerstad (født 15. august 1942 i Sarpsborg) er en norsk forretningmann, offentlig tjenestemann, offiser og politiker (H).
Etter artium i 1961 tok han befalsutdanning på Heistadmoen og deretter offisersutdanning ved Krigsskolen. Ved uteksamineringen i 1966 mottok han som beste elev utmerkelsen diplom og sabel. Samme år tok han også alle militære ferdighetsmerker i gull. Hammerstad var adjutant i Brigade Nord og Hans Majestet Kongens Garde, og studerte også statsvitenskap ved Universitetet i Oslo.Han var medlem av Unge Høyres sentralstyre 1970–1972. Han var ansatt som avdelingssjef i Norges Industriforbund 1971–1975, sjefssekretær i Oslo Høyre 1975–1979 og direktør ved Handelens Servicekontor i Oslo (Oslo Handelsstands Forening) 1979–1981.Hammerstad var statssekretær for statsrådene Anders C. Sjaastad og Rolf Presthus i Forsvarsdepartementet under Kåre Willochs regjering 1981–1986 og møtende vararepresentant på Stortinget for Jan P. Syse 1989–1990. Hammerstad satt i Stortingets sosialkomité. Han var også leder i Oslo Høyres hovedstyre 1988–1992.Hammerstad var direktør ved Rikshospitalet 1987–1990, kommunaldirektør for næringsutvikling i Oslo kommune 1993–2000, konserndirektør i skjermteknologiselskapet Poly Display 2000–2004, spesialrådgiver i Oslo kommune 2004–2007 og administrerende direktør i konsulentselskapet Fjord International 2007–2008.Hammerstad ledet Utvalg for utredning av Forsvarets forskningsinstitutts oppgaver og omfang (Hammerstadutvalget) 1991–1992, og satt i Utvalg for utredning av Etterretningstjenestens virksomhet (Karstadutvalget) 1989–1990.Han har skrevet flere bøker om forsvars- og etterretningsspørsmål.Hammerstad ble tildelt Frankrikes nasjonale fortjenstorden av president François Mitterrand i 1987.


== Referanser ==


== Eksterne lenker ==
(en) Oddmund Hammerstad på Internet Movie Database 
(no) Oddmund Hammerstad hos Stortinget 
(no) Oddmund Hammerstad hos Norsk senter for forskningsdata
Ludovico Bidoglio

Ludovico Bidoglio (født 5. februar 1900 i Buenos Aires, død 25. desember 1970) var en argentinsk fotballspiller som deltok i de olympiske leker 1928 i Amsterdam.
Bidoglio vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak Uruguay. Argentinas vei til finalen var seier over USA med 11-2, seier mot Belgia  i kvartfinalen med 6-3 og i semifinalen beseiret de Egypt med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris.
Han spilte 34 kamper for Argentinas herrelandslag i fotball i perioden 1921 til 1928 og to ganger, i 1925 og 1927, var han med og vant Copa América. Bidoglio spilte 209 kamper for Boca Juniors og han ble seriemester (Primera División Argentina) med i klubben i 1931. 


== OL-medaljer ==
OL 1928  Amsterdam -  Sølv i fotball  Argentina


== Eksterne lenker ==
(en) Ludovico Bidoglio – Olympedia 
(en) Ludovico Bidoglio – Sports-Reference (OL-resultater – arkivert) 
(en) Ludovico Bidoglio – national-football-teams.com 
(en) Ludovico Bidoglio – WorldFootball.net
Thomas Foosnæs

Thomas Olsen Foosnæs (født 1784, død 1876) var en norsk gårdbruker og politiker. Han var innvalgt på Stortinget fra Nordre Trondhjems amt 1830–1832. Foosnæs var nært knyttet til bondeføreren Hans Barlien, og Foosnæs' sønn giftet seg med Barliens datter. Thomas Foosnæs ble dermed farfar til Hans Konrad Foosnæs.


== Referanser ==


== Eksterne lenker ==
(no) Thomas Foosnæs hos Norsk senter for forskningsdata
Liebe ist für alle da

Liebe ist für alle da (tysk: «Kjærlighet er for alle»; forkortet LIFAD) er det sjette studiealbumet til det tyske Neue Deutsche Härte-bandet Rammstein. Albumet ble utgitt den 16. oktober 2009 og er produsert av Jacob Hellner og bandmedlemmene selv.


== Sporliste ==
Alle sanger er skrevet og komponert av Rammstein. 

«Rammlied» (Rammsang) – 5:20
«Ich tu dir weh» (jeg sårer deg) – 5:02
«Waidmanns Heil» (Jegerens hilsen) – 3:33
«Haifisch» (Hai) – 3:45
«B******** (Bückstabü)» – 4:15
«Frühling in Paris» (Vår i Paris) – 4:45
«Wiener Blut» (Wienerblod) – 3:53
«Pussy» (Fitte) – 4:00
«Liebe ist für alle da» (Kjærlighet er for alle) – 3:26
«Mehr» (Mere) – 4:09
«Roter Sand» (Rød sand) – 3:59
Bonusspor
«Führe mich» (Før meg) – 4:34
«Donaukinder» (Donaubarn) – 5:18 (om cyanidutslippet ved Baia Mare 2000)
«Halt» (Holdt!) – 4:20
«Roter Sand» (orkestervesjon) – 4:06
«Liese» (Navn: Liese) – 3:56
iTunes-eksklusivt spor
«Rammlied (Thrash-Terpiece Remix)» (av Robb Flynn) – 6:19


== Innspilling ==
Albumet ble spilt inn i tidsperioden 2008-2009, i Sonoma Mountain Recording Estate, San Rafael, California.


== Referanser ==


== Eksterne lenker ==
(en) Liebe ist für alle da på Discogs 
(en) Liebe ist für alle da på MusicBrainz 
(en) Liebe ist für alle da på AllMusic
Jektavik

Jektavik ferjestø ligger på østsiden av øyen Stord i Hordaland. Fra Jaktavik er det fergesamband til Nordhuglo og Hodnanes. Jektavik ligger ca. 15 min kjøring fra Leirvik, ved siden av E39.


== Eksterne lenker ==
Video fra fergestrekningen


== Kilder ==
MarineTraffic (2015). «MarineTraffic» (engelsk). Besøkt 28. mars 2015.